Diari Oficial de la Generalitat Valenciana


Sumari del DOGV 4484, del 22-04-2003 (2003/4305)

ORDE d'1 d'abril de 2003, de la Conselleria de Cultura i Educació, per la qual es determina el crèdit que ha de finançar les ajudes per a l'adquisició de llibres de text per a l'alumnat que cursa l'Educació Primària i el Primer Cicle d'Educació Secundària Obligatòria en centres finançats amb fons públics, per al curs 2003-2004, regulades en l'Orde de 5 de novembre de 2002 i es modifica la redacció de l'apartat 11 d'esta última.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4484

Data del DOGV
:   22-04-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/4305


Data del document
:   01-04-2003

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * llibre escolar
    * ensenyament primari
    * alumnat
    * ajuda pública
    * suport econòmic
    * ensenyament públic
    * ensenyament secundari

ORDE d'1 d'abril de 2003, de la Conselleria de Cultura i Educació, per la qual es determina el crèdit que ha de finançar les ajudes per a l'adquisició de llibres de text per a l'alumnat que cursa l'Educació Primària i el Primer Cicle d'Educació Secundària Obligatòria en centres finançats amb fons públics, per al curs 2003-2004, regulades en l'Orde de 5 de novembre de 2002 i es modifica la redacció de l'apartat 11 d'esta última. [2003/4305]
  
La convocatòria d'ajudes per a l'adquisició de llibres de text per a l'alumnat que cursa l'Educació Primària i el Primer Cicle d'Educació Secundària Obligatòria en centres finançats amb fons públics, per al curs 2003-2004, aprovada per l'Orde de la Conselleria de Cultura i Educació, de 5 de novembre de 2002, va ser realitzada d'acord amb el que disposa l'Orde de 26 de setembre de 1994, de la Conselleria d'Economia i Hisenda, sobre tramitació anticipada d'expedients de despesa, per la qual cosa el finançament de les mencionades ajudes va quedar condicionat a l'aprovació dels crèdits corresponents.
  
Una vegada publicada la Llei 12/2002, de 27 de desembre, de Pressupostos de la Generalitat Valenciana per a l'exercici 2003 i segons el que preceptua el núm. 11 de l'article 47 de la Llei d'Hisenda Pública de la Generalitat Valenciana, Text Refós aprovat pel Decret Legislatiu de 26 de juny de 1991, del Consell de la Generalitat Valenciana, és procedent donar publicitat a la quantia de les ajudes i al crèdit destinat a finançar les dites ajudes, regulades en l'orde de la Conselleria de Cultura i Educació citada adés. Així mateix, es modifica la redacció de l'apartat 11 de l'Orde de 5 de novembre de 2002.
  
Per això,
  
ORDENE
  
Primer. Determinació del crèdit
  
El crèdit pressupostari destinat a finançar les ajudes per a l'adquisició de llibres de text per a l'alumnat que cursa l'Educació Primària i el Primer Cicle d'Educació Secundària Obligatòria en centres finançats amb fons públics, per al curs 2003-2004, convocades per l'Orde de 5 de novembre de 2002 (DOGV núm. 4.384, de 22 de novembre), aprovat per la Llei 12/2002 de 27 de desembre de Pressupostos de la Generalitat Valenciana per a l'exercici 2003, és el que figura en la línia de subvenció T0067000, a càrrec de la secció 09, servici 03, programa pressupostari 422.20 Ensenyament Primari, per un import de nou milions nou-cents set mil dos-cents seixanta-huit euros (9.907.268 euros).
  
Segon. Import de les ajudes
  
L'import de cadascuna de les ajudes és de 74 EUR.
  
Tercer. Modificació de l'apartat 11 de l'Orde de 5 de novembre de 2002, que queda redactat de la manera següent:
  
«Són compatibles les ajudes concedides per altres administracions públiques per a l'adquisició de llibres de text.
  
Dita compatibilitat no serà aplicable a:
  
- les ajudes per a l'adquisició de llibres de text i material complementari convocades pel Ministeri d'Educació, Cultura i Esport i
  
- en el cas que es lliuren els llibres de text de forma gratuïta a l'alumne directament o indirectament a través de l'ús de la biblioteca de l'aula.»
  
Conformement als articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà interposar potestativament un recurs de reposició o be plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació en el termini d'un mes a comptar des de l'endemà de la publicació.
  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.
  
València, 1 d'abril de 2003
  
El conseller de Cultura i Educació
  
MANUEL TARANCÓN FANDOS